paragraph_text: Courmayeur je gradić u Italiji te općina u najrjeđe naseljenoj talijanskoj županiji Valle d'Aosti, u sjevernoj Italiji. Nalazi se u podnožju vrha Mont Blanc, blizu tromeđe Francuske, Švicarske i Italije. Courmayeur dijeli administraciju nad Mont Blancom sa susjednom općinom Saint-Gervais-les-Bains koja se nalazi u Francuskoj. Ipak, vrh Mont Blanca pripada općini Saint Gervais les Bains, no Courmayeur je svejedno općina koja se nalazi na najvišoj nadmorskoj visini u čitavoj Italiji. Courmayeur je inače najzapadnija općina Valle d'Aoste.